Finanšu instrumentu pirkšanas un pārdošanas darījumiem tiek piemērotas brokeru komisijas, kuru aprēķins ir atkarīgs no finanšu instrumentu veida un darījuma apjoma, taču jāņem vērā, ka pastāv minimālā komisija par darījumu, kā arī atsevišķos tirgos var tikt ieturēta papildus maksa par norēķinu veikšanu.
Ar brokeru pakalpojumu komisijām ir iespējams iepazīties Cenrāža sadaļā  “Brokeru pakalpojumi”.
Savukārt, par finanšu instrumentu kontu apkalpošanu tiek ieturētas šādas komisijas maksas:
ikmēneša maksa par finanšu instrumentu turēšanu, kas tiek ieturēta klienta portfeļa izvēlētajā bāzes valūtā;
klienta izvēlētā darījuma (vērtspapīru saņemšanas, pārveduma vai dereģistrācijas) komisijas maksa, kas tiek ieturēta darījuma valūtā;
korporatīvā notikuma rīkojuma apstrādes vai nodokļu sertifikācijas dokumenta apstrādes maksa atsevišķiem finanšu instrumentu veidiem.
Ar pilnu pakalpojuma cenrādi var iepazīties Cenrāža sadaļā Finanšu instrumentu kontu apkalpošana.
Komisijas tiek ieturētas automātiski no klienta naudas līdzekļu konta finanšu instrumentu darījumu veikšanai. Klientam ir jānodrošina kontā nepieciešamais naudas līdzekļu atlikums, pretējā gadījumā var tikt piemērota komisijas maksa par negatīvo atlikumu klienta kontā.